Képzelj magad elé csokis karikát,
ropogós nyalókát,
pihe-puha tortát,
fagyigombóctornyot édes tölcsérben.
Összefutott a nyálad?
Kiéheztél egy kis édességre?
Hogyhogy?
Mi történik az agyban,
amitől olyan nehéz ellenállni a cukros ételeknek?
A cukor gyűjtőfogalom
olyan kisebb molekulafajták számára,
amelyek a szénhidrátok közé tartoznak.
Rengetegféle ételben és italban találunk cukrot.
Olvasd csak el az édes termékeken látható címkéket.
Cukorféle a glükóz,
a fruktóz,
a szacharóz vagy szukróz,
a maltóz,
a laktóz,
a dextróz,
sőt, az íztelen keményítő is
cukormolekulákból áll.
És ott van a magas fruktóztartalmú kukoricaszirup,
a gyümölcslé,
a nyerscukor
és a méz is.
De nemcsak a cukorkákban és más édességekben van cukor,
hanem a paradicsomszószban,
a joghurtban,
az aszalt gyümölcsben,
az ízesített ásványvízben
és a gabonaszeletben is.
Mivel a cukor ott van mindenütt,
fontos megértenünk,
hogyan hat az agyunkra.
Mi történik, amikor cukor éri a nyelved?
Igaz az, hogy ha eszel egy kis cukrot,
akkor még többet kívánsz?
Mondjuk, hogy bekapsz egy kis müzlit.
A benne lévő cukrok
aktiválják az édeset ízlelő receptorokat --
a nyelven található ízlelőbimbók egy része ilyen.
Ezek a receptorok jelet küldenek az agytörzsbe,
ahonnan a jel útja szerteágazik
az előagy különböző részei felé,
melyek egyike az agykéreg.
Az agykéreg különböző részei
más-más ízt dolgoznak fel:
a keserűt,
a sósat,
az umamit (az ötödik ízt)
és, az adott esetben, az édeset.
Onnan a jel aktiválja
az agyi jutalmazó rendszert.
Ez a jutalmazó rendszer egy sor
elektromos és biokémiai útvonalból áll
az agy különböző részeiben.
Ez a bonyolult hálózat
segít megválaszolni egy egyszerű, tudatalatti kérdést:
Megismételjem ezt a dolgot?
Gondolj a meleg, de elmondhatatlan érzésre,
amikor a nagyi csokitortájába beleharapsz!
Ezzel fejezi ki a jutalmazó rendszered azt,
hogy "Mmm, naná!"
De nemcsak étel képes ezt kiváltani.
Egy jó társaság,
a szex
és a drogok
csak néhány példa
olyan dolgokra és élményekre,
amelyek szintén aktiválják a jutalmazó rendszert.
De a jutalmazó rendszer túlaktiválása
egy sor nem kívánt dolgot okozhat:
mértéktelenséget,
sóvárgást,
és magas vércukorszintet.
Térjünk vissza a müzlifalatra.
A müzli lemegy a gyomrodba,
és végül a beleidbe kerül.
És gondoltad volna?
Ott is vannak cukorérzékelők!
Nem ízlelőbimbók ugyan,
de jeleket küldenek
az agyadba, így közölve vele, hogy jóllaktál,
és hogy a testednek több inzulint kéne termelnie,
hogy kezelni tudja a cukrot, amit megettél.
A fő fizetőeszköz
a jutalmazó rendszeredben a dopamin:
egy ingerületátvivő vegyület, azaz neurotranszmitter.
Az előagyban sok dopaminreceptor található,
de nem egyenletes eloszlásban.
Bizonyos területek sűrű receptorhalmazokat tartalmaznak:
ezek a dopaminérzékeny gócok
részei a jutalmazó rendszerünknek.
Az olyan szerek, mint az alkohol,
a nikotin
és a heroin
megemelik a dopaminszintet,
ezért egyesek folyton visszavágynak erre a csúcsra,
más szóval függővé válnak.
A cukor ugyancsak dopaminkibocsátást okoz,
bár nem olyan mértékűt, mint a drogok.
A cukor egyike a ritka dopaminkibocsátásra serkentő táplálékoknak.
A brokkolinak például nincs ilyen hatása,
ami valószínűleg megmagyarázza,
mért olyan nehéz rávenni a gyerekeket, hogy zöldséget egyenek.
Az egészséges táplálkozásról beszélve
tegyük fel, hogy megéhezel,
és elhatározod, hogy kiegyensúlyozott táplálékot eszel.
Jóllaksz, és a dopaminszint megugrik
a jutalmazó rendszered gócaiban.
Ha azonban nap nap után ugyanazt eszed,
a dopamincsúcsok egyre kisebbek lesznek,
és végül elmosódnak.
Ez azért van így, mert ha ételről van szó,
az agyunk, hála az evolúciónak, különös figyelmet fordít
az új és különböző ízekre.
Hogy miért?
Két okból:
Egyrészt, hogy kiszűrje a romlott ételt.
Másrészt azért, mert minél változatosabban
táplálkozunk,
annál valószínűbb,
hogy megkapjuk az összes tápanyagot, amire szükségünk van.
A változatosság érdekében
fel kell ismernünk az új táplálékot,
és ami még fontosabb,
folyton új ételekre kell vágynunk.
Ezért van hát, hogy a dopamincsúcs elmosódik,
ha az étel unalmassá válik.
És most vissza az evésre.
Mi van, ha
az egészséges, kiegyensúlyozott táplálék helyett
cukorban gazdag ételt fogyasztasz?
Ha ritkán eszel cukrot,
vagy egyszerre csak keveset,
akkor a hatása olyan, mint a kiegyensúlyozott tápláléknak.
De ha túl sokat eszel,
akkor a dopaminreakció éles marad.
Más szóval a sok cukor fogyasztása
továbbra is jutalommal jár.
Ily módon a cukor egy kicsit olyan, mint a drogok.
Ez az egyik oka annak, hogy az emberek szeretik
a cukros ételeket.
Gondold csak meg, hányféle cukor létezik.
Mindegyik más,
de valahányszor cukrot fogyasztasz,
beindul egy dominóhatás az agyban,
mely a jutalmazottság érzetéhez vezet.
Túl sokat és túl gyakran,
és a dolog már ki is csúszott a kezedből.
Tehát a túlzott cukorfogyasztás
függőséget alakíthat ki az agyban,
de olykor-olykor egy szelet tortát büntetlenül elfogyaszthatsz.